ગઈકાલે રાજસ્થાન પોલીસ પણ પ્રવીણ તોગડિયાની ધરપકડ કરવાં સોલા આવી પહોંચી હતી જેથી સૌપ્રથમ લોકોને લાગ્યું હતું કે રાજસ્થાન પોલીસ ધરપકડ કરીને લઇ ગઈ પરંતુ રાજસ્થાન પોલીસે સ્પષ્ટતા કરી હતી કે તોગડિયાની ધરપકડ કરવામાં આવી નહોતી ત્યારબાદ તેઓ ક્યાં ગૂમ થયા અથવા તો કરવામાં આવ્યા તેવાં સવાલો પણ ઉપસ્થિત થયાં હતાં. ઉલ્લેખનીય છે કે ડૉ. પ્રવીણ તોગડિયાને Z+ સિક્યુરીટી મળે છે તો તેલી કડક સુરક્ષા વચ્ચે તેઓ કઈ રીતે ગૂમ થયા. પ્રવીણ તોગડિયા ગૂમ થવાનાં સમાચાર સમગ્ર રાજ્યમાં વાયુવેગે ફેલાતાં ઠેર ઠેર વિહિપનાં કાર્યકર્તાઓ રસ્તા પર આવી ગયાં હતાં. આજે સવારે ૧૧ વાગ્યે પ્રવીણ તોગડિયા પ્રેસ કોન્ફરન્સ યોજીને શું ખુલાસા કરે છે તેના પર સૌની નજર છે.